**NATIONALT ROUNDTABLE OM FINANSIERING af ENERGIEFFEKTIVITET I DANMARK**

**Session 2: SMV Sektoren**

**Torsdag, den 22. september 2022**

**Radisson Collection Royal Hotel, Hammerichsgade 1, København**

**Baggrund**

De tidligere roundtables under SEI Forums og RoundBaltic har fremhævet **tværkommunale/regionale samarbejder** som fordelagtige strukturer i forhold til at assistere SMVerne i forbindelse med planlægning og gennemførelse af energieffektiviseringstiltag. Ideelt set kan disse fungere som ”one-stop-shops”, der guider SMVerne gennem hele værdikæden fra screening til idriftsættelse og monitorering.

Generelt vil der være brug for **udvikling af kompetencer** blandt rådgivere, banker og kommuner i relation til at assistere virksomhederne i forhold til et holistisk approach, der ud over energibesparelser også indtænker cirkularitet og sidegevinster ved energibesparelser (herunder business drivers).

Der er i den forbindelse brug for involvering af en bred kreds af aktører omkring projekterne både m.h.t. rådgivning og vejledning men også m.h.t. videns-opsamling, udveksling af erfaringer m.v. der samlet set kan hjælpe SMVerne gennem projektforløbene på den mest hensigtsmæssige måde.

Endvidere er der behov for en **national koordinering** omkring forudsætninger, metoder og kompetenceopbygning og som danner rammen omkring konkrete handlinger og initiativer på det regionale / tværkommunale niveau.

Som det er erfaret på de tidligere roundtables og i de forskellige projekter er der angiveligt et større antal og især mindre virksomheder, der har svært ved at opnå **finansiering i den private finansielle sektor**. Der kan derfor være behov for at bruge statslige midler og fonde til at supplere lån i den private sektor med statslige garantiformer. Dette kan evt. kombineres med den nødvendige standardisering af løsninger og procedurer i forhold til finansielle instrumenter såsom f.eks. garantifonde.

Endvidere blev det pointeret, at de g**enerelle krav til grøn omstilling** i stigende grad vil influere bankernes udlånspolitik i forbindelse med finansiering af energieffektviseringstiltag i SMVere. Det er vigtigt, at virksomhederne generelt har veludviklede strategiplaner, og som også indtænker bæredygtighed. Den **grønne taksonomiordning** indført af EU tager et afgørende skridt mod bæredygtighed i hele Europa, som også kan være relevant for SMVerne at tilpasse sig hvis de indgår i værdikæden for andre større virksomheder der er omfattet af ordningen. Endvidere kan en ”grøn” profil være et aktiv i forhold til deres generelle konkurrencesituation og finansiering af grønne investeringer.

**Program**

**10:00 Indskrivning og morgenmad**

**10:30 Plenum om investeringsrammer**

**11:00 Parallelsession Erhverv / SMV - Velkomst og intro**

*Oplæg ved EC Network*

* + Velkommen og tour de table blandt deltagerne
  + Kort resume af konklusionerne fra seneste roundtables
  + Introduktion til dagens session

**11:15 ECSMV Projektet i Region Midt**

*Oplæg ved ECSMV Projektet*

ECSMV er et konkret eksempel på et organiseret tværkommunalt samarbejde omkring fremme af energieffektivisering i SMVere. I en nylig evaluering er projektets organisering og den praktiske udmøntning af samarbejdet nævnt som fremhævelsesværdigt, og som et godt eksempel på succesfuld gennemførelse af decentrale erhvervsfremmeprojekter på lokalt niveau. Endvidere anbefaler evalueringen, og i tråd med konklusionerne fra tidligere roundtables, at den grønne forretningsmodel bruges aktivt til en dialog med bankerne.

**11:30 Danmarks Grønne Investeringsfond – muligheder i forhold til SMV- segmentet**

*Oplæg ved Danmarks Grønne Investeringsfond*

Danmarks Grønne Investeringsfond er en selvstændig statslig lånefond, der har til formål at medfinansiere investeringer, som fremmer en grøn omstilling af det danske samfund. Ifølge fondens politiske mandat skal disse projekter ligge inden for vedvarende energi, energibesparelser eller ressourceeffektivitet. Fonden yder lån til alle størrelser af private virksomheder i alle brancher og kan i samarbejde med øvrige finansieringskilder, eksempelvis banker, medfinansiere investeringer og tiltag.

**11:45 Korte indlæg fra andre deltagende finansielle aktører**

**12:00 Opvarmning til dagens diskussion**

*Se nøglespørgsmål nedenfor*

**12:30 Frokost**

**13:30 Fortsættelse af diskussionen**

*Fortsat diskussion inden for de to nøglespørgsmål*

**14:30 Opsamling og opfølgende aktiviteter**

**14:45 Kaffepause**

**15:00 Plenum-panel om håndteringen af udfordringerne (private boliger og SMV)**

**16:00 Slut på eventen**

**Nøglespørgsmål**

Diskussionen vil som opfølgning af de tidligere roundtables fokusere på to nøglespørgsmål, og har til formål at identificere konkrete tiltag og opfølgningsmuligheder. Diskussionen vil have en moderator samt en rapporteur, der vil være med til at uddrage de vigtigste konklusioner.

1. **Hvordan organiseres og koordineres samarbejdsstrukturer på det tværkommunale / regionale niveau bedst muligt m.h.p. at fremme implementering og finansiering af grønne forretningsmodeller**

* Kontakt, markedsføring og koordinering af rådgivning til SMVere vedrørende forretningsmodeller, projektudvikling og implementering
* Behovet for udvidelsen af aktørkredsen, herunder finansieringsinstitutioner og samspil mellem kommuner og regionale erhvervscentre (herunder SMV Grøn initiativet)
* Hvordan inddrager man bedst den finansielle sektor, herunder hvordan kan der samarbejdes med Danmarks Grønne Investeringsfond

1. **Hvordan kan man bedst muligt koordinere behovet for standardisering og metodeudvikling på det statslige niveau**

* Design af kampagner
* Udvikling af en holistisk grøn forretningsmodel (udvikling af et fælles sprog)
* Kompetenceopbygning blandt aktører: SMVere, rådgivere, revisorer, banker m.v.
* Støtte til projektudvikling

Konklusioner og anbefalinger fra sessionen vil blive præsenteret i det afsluttende panel.